Loimaan kotiseutumuseo

Loimaan kotiseutumuseo on vuonna 1855 rakennetussa viljamakasiinissa sijaitseva museo, jonka toiminta käynnistyi talkoovoimin kerätystä ja lahjoituksina saadusta esineistöstä. Museo avattiin vuonna 1962. Esineistöä on noin viisi tuhatta kappaletta. Museo sijaitsee Kanta-Loimaan kirkonmäellä, ja sitä ylläpitää Loimaa-Seura ry. Museorakennuksena toimivan luonnonkivistä rakennetun viljamakasiinin lahjoitti yhdistyksen käyttöön paikallinen manttaalikunta.

Lähteet

Loimaan rakennukset ja rakennelmat
Loimaan historia
Loimaan kunta
Suomen kotiseutumuseot
Varsinais-Suomen nähtävyydet
Suomen 1800-luvulla rakennetut rakennukset ja rakennelmat